Stanisław Moniuszko

Stanisław Moniuszko (født 5. mai 1819 i Ubiel i guvernementet Minsk i Tsarrussland, død 4. juni 1872 i Warszawa) var en polsk komponist. Han komponerte operetter, balletter, operaer og sanger fylt av patriotisme og polske folkemotiv. Han anerkjennes allment som grunnleggeren av Polens nasjonalopera.

Liv og virke

Bakgrunn 
Han ble født i en szlachta-familie av polsk-armensk bakgrunn  i de østlige områdene i det delte Polen, og fattet tidlig interesse for musikk. Fra 1827 lærte han pianospill hos August Freyer i Warszawa – fra 1830 derimot hos Dominik Stefanowicz i Minsk. I 1837 reiste han til Berlin for å studere harmonilære, kontrapunkt, instrumentasjon og dirigering hos Carl Friedrich Rungenhagen.

Musiker, komponist 
Etter å ha fullført studiene i 1840 reiste han til Vilnius, hvor han giftet seg med Aleksandra Müllerówna. Her virket han som organist og musikklærer, og bidro meget til å utvikle musikklivet i byen. Han reiste ofte til St. Petersburg, hvor han stiftet vennskap med fremragende russiske musikere, blant annet Mikhail Glinka og Aleksander Dargomyzjsky, som uttrykte stor anerkjennelse for hans talent. 

I 1858 flyttet han med familien til Warszawa, hvor han med stor suksess satte opp fireaktersoperaen Halka (en tidligere toaktersversjon ble satt opp i Vilnius i 1848), og ble ledende dirigent for Den Polske Opera ved Teatr Wielki, hvor han med årene satte opp alle sine operaer. I 1865 satte han opp til stor entusiasme sitt mesterverk Straszny Dwór, som ved siden av Halka er blitt den mest kjente polske opera. 

Fra 1864 utmerket han seg som pedagog, og foreleste i harmonilære, kontrapunkt og komposisjon ved musikkinstituttet i Warszawa. Hans musikk har nytt stor anerkjennelse i det polske samfunnet, og betraktes allment som eksemplarisk slavisk. Moniuszko døde plutselig i 1872 av et hjerteinfarkt, og ble gravlagt på Powązki-kirkegården i Warszawa.

Død
Stanisław Moniuszko døde den 4. juni 1872 av hjerteinfarkt i Warszawa, og ble gravlagt på Powązki-kirkegården.

Siden 1990-årene er Stanisław Moniuszko i Hviterussland betraktewt som en viktig skukkelse for den hviterussiske kutur, på bakgrunn av at Hviterussland som område under den polsk-litauiske union var strekt preget av Polen. Moniuszkos operaer oppføres regelmessig i Den hviterussiske nasjonalopera ('Национальный Академический Большой Театр Оперы), og det er også et Stanisław-Moniuszko-museum der.

 Viktigste verker 
 Operaer
 Halka (I utgave) (premiere Vilnius 1848)
 Halka (II utgave) (premiere Warszawa 1858)
 Flis (premiere Warszawa 1858)
 Hrabina (premiere Warszawa 1860)
 Verbum nobile (premiere Warszawa 1861)
 Straszny Dwór (premiere Warszawa 1865)
 Paria (premiere Warszawa 1869)
 Operetter
 Nocleg w Apeninach (premiere Vilnius 1839)
 Loteria (premiere Hrodna 1841)
 Ideał czyli Nowa Precioza (premiere Vilnius 1840)
 Karmaniol czyli Francuzi lubią żartować (premiere Vilnius 1842)
 Nowy Don Kiszot czyli Sto szaleństw (premiere Lviv 1849)
 Bettly (premiere Vilnius 1852)
 Beata (premiere Warszawa 1872)
 Balletter
 Monte Christo (premiere Warszawa 1866)
 Na kwaterunku (premiere Warszawa 1868)
 Figle szatana (premiere Warszawa 1870)
 Libella albo Zemsta owadu (premiere Warszawa 1871)
 Av hans mindre verk er samlingen av de tolv śpiewniki (entall śpiewnik'') særlig kjent. De inneholder sanger til ord av Mickiewicz, Odyniec, Kraszewski – til sammen 268 sanger med grunnlag i folkemotiver og epokens poetiske verk.

Referanser

Eksterne lenker 
 
 
 

Polske komponister
Personer fra Tsjervjen rajon